SWARTLAND MUNISIPALITEIT VERORDENING INSAKE BESTUUR VAN PARKERING - PDF
SWARTLAND MUNISIPALITEIT VERORDENING INSAKE BESTUUR VAN PARKERING
Download "SWARTLAND MUNISIPALITEIT VERORDENING INSAKE BESTUUR VAN PARKERING"
1 SWARTLAND MUNISIPALITEIT VERORDENING INSAKE BESTUUR VAN PARKERING Ingevolge die bepalings van artikel 156(2) van die Grondwet van die Republiek van Suid- Afrika, 1996, verorden die Swartland Munisipaliteit soos volg- Inhoudsopgawe 1. Definisies 2. Doel van Verordening 3. Toepassing HOOFSTUK 1: ALGEMENE BEPALINGS RAKENDE PARKERING 4. Die beheer van parkering 5. Werksonepermitte 6. Parkeerpermit vir munisipale werk 7. Gereserveerde parkering 8. Parkeerpermitte vir inwoners 9. Parkering op ŉ laaisone 10. Parkering van swaar voertuie, sleepwaens en woonwaens 11. Stilhou van voertuie 12. Parkering van voertuie 13. Verbode gedrag HOOFSTUK 2: TAXIPARKERING 14. Verlate voertuie 15. Taxiparkering 16. Gebruik van taxi staanplekke 17. Verbode gedrag by taxi staanplekke HOOFSTUK 3: PARKEEROPSIGTERS 18. Parkeeropsigters 19. Gedrag van persone wat as parkeeropsigters optree HOOFSTUK 4: ALGEMENE BEPALINGS 20. Nakoming en afdwinging 21. Kennisgewing van nakoming 22. Die sluit van parkering 23. Vrystellings 24. Appèl 25. Oortredings en boetes 26. Herroeping van verordeninge 27. Kort titel en inwerkingtreding 1. Definisies In hierdie Verordening sluit woorde waarvan die manklike vorm gebruik word die vroulike vorm in en die enkelvoud sluit die meervoud in en omgekeerd. Die Engelse teks geld ingeval van teenstrydigheid tussen die verskillende tekste. Tensy uit die samehang anders blyk, beteken- gemagtigde beampte (a) ŉ verkeersbeampte wat ingevolge die Padverkeerswet, 93 van 1996, aangestel is; (b) ŉ lid van die Suid-Afrikaanse Polisiediens soos omskryf in die Wet op die Suid- Afrikaanse Polisiediens, 68 van 1995; (c) ŉ vredesbeampte soos beoog in artikel 334 van die Strafproseswet, 51 van 1977;
2 (d) ŉ werknemer van die munisipaliteit of enige ander persoon wat deur die munisipaliteit aangestel is of gemagtig is om enige handeling, funksie of plig uit te voer wat verband hou met die bepalings van hierdie verordening, of om enige magte ingevolge hierdie verordening uit te oefen woonwa enige voertuig permanent toegerus vir gebruik deur persone vir leef- en slaapdoeleindes, of sodanige voertuig n sleepwa is of nie motorvoertuig enige selfaangedrewe voertuig en sluit ŉ sleepwa, ŉ leunwa, ŉ voertuig met pedale en ŉ enjin of ŉ elektriese motor as ŉ integrale deel daarvan of daaraan vasgeheg en wat ontwerp en aangepas is om aangedryf te word met behulp van sodanige pedale, enjin of motor, of sodanige pedale sowel as motor, maar sluit nie ŉ voertuig in wat aangedryf word deur elektriese krag wat van opgaarbatterye verkry word en wat deur ŉ voetganger beheer word nie; of ŉ voertuig met ŉ massa van nie meer as 230 kg nie en spesiaal ontwerp en gebou en nie bloot aangepas nie, vir gebruik deur enige persoon wat aan een of ander fisiese defek of gestremdheid ly en alleenlik deur daardie persoon gebruik word munisipaliteit die munisipaliteit van Swartland, gevestig ingevolge artikel 12 van die Wet op Plaaslike Regering: Munisipale Strukture, 117 van 1998, en sluit ŉ behoorlik gemagtigde agent, diensverskaffer of enige werknemer daarvan in wat met betrekking tot hierdie Verordening optree uit hoofde van ŉ mag wat in die munisipaliteit gevestig is en na sodanige agent, diensverskaffer of werknemer gedelegeer of gesubdelegeer is parkeer om n voertuig, met of sonder insittendes, langer te laat stilhou as wat redelikerwys nodig is om persone of goedere werklik op of af te laai, maar nie ook die stilhou van n voertuig weens n rede buite die beheer van die persoon in beheer van daardie voertuig nie, en parkering het n ooreenstemmende betekenis kennisgewing, kennisgewingbord of teken ŉ kennisgewing in twee van die drie amptelike tale van die Provinsie, of soos erken deur die munisipaliteit, wat op ŉ prominente plek of plekke opgerig is of vertoon word en in ŉ leesbare toestand gehou word; dit sluit ŉ embleembord soos goedgekeur deur die munisipaliteit in; parkeeropsigter ŉ aangewese persoon wat op sy eie inisiatief ŉ diens aan die publiek lewer, met die verwagting om beloon te word of uit welwillendheid, op versoek van of met die toestemming van die persoon wat in beheer van ŉ voertuig is, om toesig te hou of hulp te verleen terwyl sodanige voertuig geparkeer word, of in diens van ŉ organisasie wat ŉ parkeeropsigtersdiens lewer; parkeerterrein enige stuk grond wat deur die munisipaliteit opsy gesit is, of enige gebied wat deur die munisipaliteit beheer word of waaroor die munisipaliteit beheer gekry het, as ŉ parkeerterrein of parkeergarage vir die parkering van voertuie deur lede van die publiek, ongeag of geld vir die gebruik daarvan deur hierdie verordening voorgeskryf word of nie; parkeerplek ŉ gebied wat met behulp van parkeerstrepe afgebaken is, ŉ parkeerplek wat op ŉ straat geverf is, of wat andersins aangedui word; openbare pad of straat enige pad, straat, fietsrypad, deurgang, parkeerplek of enige ander plek en sluit in- (a) die soom van enige sodanige openbare pad; (b) enige voetpad, sypaadjie of soortgelyke voetgangergedeelte van ŉ padreserwe; (c) enige brug, pont of drif waaroor of waardeur sodanige openbare pad loop; (d) enige ander voorwerp wat deel uitmaak van sodanige openbare pad, wat te eniger tyd: (i) vir die publiek afgesonder is, (ii) vir ŉ tydperk van minstens 30 jaar ononderbroke deur die publiek gebruik is, (iii) deur ŉ munisipaliteit of ander bevoegde owerheid as sodanig verklaar of beskikbaar gestel is, of (iv) deur ŉ plaaslike owerheid gebou is; en
3 (e) enige grond, met of sonder geboue of strukture daarop, wat as ŉ openbare pad aangetoon word op- (i) enige onderverdelingsplan of diagram wat deur die munisipaliteit of ander bevoegde owerheid goedgekeur is en waarvolgens gehandel is, (ii) enige algemene plan soos omskryf in die Grondopmetingswet, 8 van 1997, wat by die akteskantoor of die kantoor van die Landmetergeneraal geregistreer of ingedien is, tensy sodanige grond op sodanige plan of diagram as ŉ privaat openbare pad beskryf word; Padverkeerswet die Nasionale Padverkeerswet, 93 van 1996; padteken enige teken opgerig of gegee om padveiligheid te verbeter; padtekens is borde met letters of tekens daarop om voertuigbestuurders of voergangers te waarsku of in te lig; stilhou om ŉ voertuig, met insittendes of nie, vir ŉ tydperk langer as wat redelikerwys nodig is vir die werklike oplaai of aflaai van persone of goedere, te laat stil staan, maar sluit nie enige sodanige stilhou in as gevolg van ŉ oorsaak wat buite die beheer van die bestuurder van sodanige voertuig is nie; 2. Doel van Verordening Die doel van hierdie Verordening is om ŉ veilige omgewing daar te stel tot voordeel van inwoners binne die regsgebied van die munisipaliteit en om voorsiening te maak vir die verskaffing, regulering en beheer van parkering in die regsgebied van die Swartland Munisipaliteit. 3. Toepassing (1) Hierdie verordening sal van toepassing wees op parkeerplekke en parkeerterreine wat op munisipale eiendom geleë is en sal geld in die regsgebied van die munisipaliteit in soverre dit van toepassing is en nie in stryd is met die Nasionale Padverkeerswet, 93 van 1996, of enige ander wet nie, en nie deur so ŉ wet uitgesluit word nie. (2) Indien ŉ bepaling van hierdie verordening in stryd is met enige ander verordening van die munisipaliteit, sal die mees beperkende verordening van toepassing wees. HOOFSTUK 1: ALGEMENE BEPALINGS MET BETREKKING TOT PARKERING 4. Beheer van parkering (1) Wanneer die publiek of ŉ aantal persone daarop geregtig is of toegelaat word om ŉ stuk grond as parkeerplek te gebruik, met inbegrip van grond wat nie deel is van ŉ openbare pad of ŉ openbare plek nie, kan ŉ gemagtigde beampte in noodgevalle of wanneer dit in die openbare belang is, die verkeer daarop reël en reguleer. (2) Die munisipaliteit kan parkering bestuur en geld met betrekking tot parkering invorder of ŉ diensverskaffer aanstel om parkering te bestuur en om die geld met betrekking tot parkering in te vorder. (3) Geen persoon mag sonder vooraf skriftelike goedkeuring van die munisipaliteit enige teken of kennisgewing in enige posisie of op enige plek oprig of plaas wat aandui dat parkering op enige parkeerplek vir ŉ persoon of vir ŉ klas persone gereserveer is nie. (4) Die munisipaliteit kan in gebiede en gedurende tye en teen betaling van die fooie wat deur die munisipaliteit bepaal word, ŉ parkeerbestuurstelsel bedryf. 5. Werksonepermitte Onderworpe aan enige voorwaardes wat die munisipaliteit mag oplê, kan ŉ werksone parkeerpermit uitgereik word vir parkering of ander bou- of konstruksiedoeleindes op ŉ parkeerplek of parkeerterrein of op die soom van die pad of in die padreserwe indien die munisipaliteit tevrede is dat
4 (a) (b) (c) die deel van die pad of die gebied aanliggend is tot die perseel van die voorgestelde bou- of konstruksiewerk; die verrigting van die bou- of konstruksiewerk wettig is; en dit met inagneming van die aard van die bou- of konstruksiewerk en die eienskappe van die perseel waar gewerk word, nie redelikerwys prakties is om al die werksaktiwiteite, wat die laai en aflaai van voertuie en die gepaardgaande beweging van voertuie behels, tot die perseel self te beperk nie. 6. Parkeerpermit vir munisipale werk Die munisipaliteit kan, onderworpe aan enige voorwaardes wat opgelê kan word, ŉ parkeerpermit vir munisipale werk toestaan om ŉ persoon toe te laat om een of meer voertuie op ŉ aangewese parkeerruimte te parkeer vir ŉ tydperk wat in die permit gespesifiseer word, ondanks ŉ amptelike verkeersteken tot die teendeel en ondanks die feit dat betaalde parkering andersins op die parkeerplek van toepassing is, indien die persoon (a) ŉ werknemer, kontrakteur of agent van die munisipaliteit is; en (b) die voertuig of voertuie op die parkeerplek parkeer (i) met die doel om werk vir of namens die munisipaliteit te verrig; en (ii) in die loop van die uitvoering van sy of haar pligte vir of namens die munisipaliteit. 7. Gereserveerde parkering (1) Die munisipaliteit kan parkeergebiede vir gestremdes, die diplomatieke korps, die Suid- Afrikaanse Polisiediens en enige ander groepe wat deur die munisipaliteit geïdentifiseer word reserveer en kan sodanige gebiede deur middel van ŉ kennisgewing of padteken aanwys, en kan voorwaardes met betrekking tot die uitreiking van permitte vir spesiale parkeerfasiliteite oplê. (2) Niemand mag te eniger tyd op enige aangewese parkeerplek stilhou, parkeer of die voertuig verlaat nie, behalwe ŉ voertuig wat ŉ permit vir ŉ aangewese parkeerplek vertoon of ŉ voertuig wat deur ŉ gestremde persoon gebruik word en ŉ geldige permit vir gestremdes vertoon ingevolge regulasie 305(A) van die Nasionale Padverkeersregulasies, Parkeerpermitte vir inwoners Onderworpe aan enige voorwaardes wat die munisipaliteit mag oplê, kan ŉ parkeerpermit vir inwoners toegestaan word aan persone (a) wat woon in ŉ woning (b) (i) geleë aan ŉ gedeelte van die pad onder omstandighede waar parkering onmiddellik langs die woning deur tyd gereguleer word; en (ii) geleë aan ŉ gedeelte van die pad onder omstandighede waar die uitreiking van die permit nie die verkeersvloei op die pad of in die gebied onbehoorlik sal belemmer nie; en wie se woning nie parkering van die straat af het nie waar sodanige parkering nie redelikerwys voorsien kan word nie. 9. Parkering op ŉ laaisone (1) Geen persoon mag, ingevolge subartikel (2) en (3), toelaat dat ŉ voertuig op ŉ laaisone bly staan nie (a) tussen die ure 07:00 en 16:30 op Maandae tot Saterdae, behalwe waar so ŉ dag ŉ openbare vakansiedag is;
5 (b) tussen die ure 07:00 en 12:00 op Sondae, behalwe waar so ŉ dag ŉ openbare vakansiedag is; of (c) tussen ander beperkte ure wat ten opsigte van ŉ spesifieke laaiplek deur ŉ padverkeersteken of merkteken aangedui word. (2) Geen persoon mag toelaat dat ŉ voertuig, behalwe ŉ goederevoertuig, vir langer as tien minute aaneenlopend op ŉ laaiplek staan nie, behalwe wanneer persone of goedere werklik op- of afgelaai word. (3) Geen persoon mag ŉ goederevoertuig toelaat om vir langer as tien minute aaneenlopend op ŉ laaiplek stil te staan nie, behalwe terwyl die voertuig werklik goedere op- of aflaai. (4) ŉ Gemagtigde beampte mag egter versoek dat ŉ voertuig onmiddellik van ŉ laaiplek verwyder word selfs al het die voertuig nie vir langer as die maksimum toegelate tyd op die plek gestaan nie. 10. Parkering van swaar voertuie, sleepwaens en woonwaens (1) Geen persoon mag- (a) ŉ motorvoertuig met ŉ tarra van meer as 3500 kg; (b) ŉ sleepwa wat nie aan ŉ voertuig geheg is nie; (c) ŉ leunwa; of (d) ŉ woonwa wat nie aan ŉ voertuig geheg is nie op ŉ openbare pad of padreserwe binne die regsgebied van die munisipaliteit of eiendom van die munisipaliteit parkeer vir ŉ tydperk van meer as twee ure tussen 06:00 en 19:00 daagliks nie. (2) Geen persoon sal ŉ voertuig soos beoog in subartikel (1) (a) tot (d) op ŉ openbare pad of padreserwe binne die regsgebied van die munisipaliteit of eiendom van die munisipaliteit parkeer tussen 19:00 en 06:00 daagliks nie. (3) Die bepalings van subartikels (1) en (2) sal nie van toepassing wees nie - (a) wanneer ŉ tydelike parkeerpermit deur die munisipaliteit uitgereik is; of (b) wanneer sodanige voertuig, sleepwa of woonwa geparkeer is op ŉ parkeergebied wat daarvoor aangewys is. (4) Die munisipaliteit kan na ŉ aansoek ŉ tydelike parkeerpermit uitreik aan voertuie en sleepwaens wat vir spesifieke tydperke op openbare paaie of padreserwes moet parkeer weens aktiwiteite wat met landbou, algemene swaar vervoer, besigheid of nywerheid verband hou. (5) Wanneer ŉ voertuig in stryd met subartikel (1) of (2) geparkeer is, word dit geag dat die eienaar daarvan sodanig voertuig geparkeer het, tensy die teendeel bewys word. 11. Die stilhou van voertuie (1) Behalwe om ŉ ongeluk te vermy of ter nakoming van ŉ padteken of aanwysings wat deur ŉ gemagtigde beampte gegee word, of om enige rede buite die beheer van die voertuigbestuurder, mag niemand met ŉ voertuig op die ryvlak van ŉ openbare pad stop nie- (a) langs of oorkant ŉ uitgrawing of versperring op die openbare pad indien ander verkeer deur sodanige handeling belemmer of in gevaar gestel sal word; (b) in enige tonnel of duikweg of op enige brug of binne ses meter van enige tonnel, duikweg of brug; (c) op of binne ses meter van die begin of einde van enige gedeelte van sodanige ryvlak waar die normale breedte daarvan om enige rede vernou is; (d) in stryd met enige padteken; (e) (f) aan die regterkant van sodanige ryvlak in die rigting van aankomende verkeer; langs of oorkant enige ander voertuig op sodanige ryvlak waar die ryvlak minder as nege meter breed is;
6 (g) binne die spoorwegreserwe by ŉ spooroorgang; (h) binne nege meter van die kant vanwaar hy of sy aankom na ŉ voetgangeroorgang wat deur die gepaste padtekens aangedui is; of (i) op enige ander plek waar die stilhou van ŉ voertuig ŉ gevaar sal meebring of waarskynlik sal meebring of ŉ versperring vir ander verkeer sal veroorsaak. 12. Parkering van voertuie (1) Niemand mag ŉ voertuig soos volg op ŉ openbare pad parkeer nie- (a) in stryd met enige padteken; (b) op enige plek waarna in artikel 11 verwys word; (c) aan dieselfde kant as ŉ brandkraan in ŉ gebied wat begrens word deur die middellyn van die ryvlak en lyne teen regte hoeke tot sodanige middellyn een en ŉ halwe meter aan albei kante van die brandkraan, indien sodanige brandkraan duidelik sigbaar is vir en as sodanig herkenbaar is vir die bestuurders van bewegende voertuie, of indien dit deur ŉ gepaste padteken aangedui word; (d) op enige plek waar die voertuig enige padteken versper; (e) op so ŉ manier dat dit ŉ gedeelte van die sypaadjie in beslag neem, indien daar ŉ sypaadjie is; of (f) op so ŉ manier dat dit enige privaat of openbare voertuigingang na sodanige pad versper. (2) Die bepalings van subregulasie (1)(e) sal nie van toepassing wees op enige voertuig, anders as ŉ motorvoertuig, terwyl dit gebruik word vir die besigheid van ŉ straatverkoper, smous of venter, tensy dit sodanige maksimum gewig, hoogte, lengte of massa oorskry soos wat deur die munisipaliteit voorgeskryf kan word nie. (3) Niemand mag ŉ voertuig op enige gedeelte van die ryvlak (met uitsluiting van die skouers) van ŉ openbare pad buite ŉ stedelike gebied parkeer of met enige gedeelte van sodanige voertuig binne een meter van die kant van sodanige ryvlak parkeer buiten op ŉ parkeerplek wat deur ŉ gepaste padteken afgebaken word nie. (4) Niemand mag ŉ voertuig soos volg op die ryvlak van ŉ openbare pad binne ŉ stedelike gebied parkeer nie- (a) binne nege meter van die kant waarvandaan hy of sy ŉ voetgangeroorgang wat deur gepaste padtekens aangetoon word nader, tensy sodanige parkering deur gepaste padtekens toegelaat word; (b) binne vyf meter van enige kruising, tensy sodanige parkering deur ŉ padteken toegelaat word; (c) op of oor die aanskakelmeganisme van ŉ verkeersein; (d) (i) met die buitekant van enige linkerwiel daarvan meer as 450 mm binne die ryvlak; of (ii) waar die betrokke openbare pad beperk word tot voertuie wat in een rigting beweeg en die voertuig aan die kant van die ryvlak geparkeer is met die buitekant van enige regterwiel van die voertuig meer as 450 mm binne die ryvlak, tensy sodanige parkering deur ŉ gepaste padteken toegelaat word; of (e) wat minder as vyf en ŉ half meter breed is, tensy die betrokke openbare pad beperk word tot voertuie wat in een rigting beweeg en sodanige parkering deur die gepaste padtekens toegelaat word. (5) Niemand mag ŉ motorvoertuig op ŉ verkeerseiland, wandellaan of voetgangerlaan parkeer nie. (6) Wanneer ŉ voertuig in stryd met enige bepaling van hierdie verordening of in stryd met of met verontagsaming van die opdragte van enige padteken of kennisgewingbord soos voorgeskryf in hierdie verordening geparkeer word, mag sodanige voertuig verwyder word of
7 daar mag opdrag gegee word dat ŉ gemagte beampte sodanige voertuig verwyder en daarop beslag lê, en tensy die voertuig so geparkeer is nadat dit gesteel is, sal die eienaar verantwoordelik wees vir die koste van sodanige verwydering en beslaglegging. 13. Verbode gedrag Niemand mag- (a) ŉ kennisgewing, kennisgewingbord, teken of ander voorwerp wat deur die munisipaliteit in ŉ parkeergebied geplaas is, verwyder, skend, verberg of op enige manier beskadig of daarmee inmeng nie; (b) ŉ voertuig nalatig bestuur of bestuur op ŉ manier wat gevaar veroorsaak vir die publiek of ŉ ander voertuig in ŉ parkeergebied nie; (c) ŉ voertuig in ŉ parkeerterrein of parkeerruimte skoonmaak of was nie; (d) ŉ voertuig parkeer of toelaat dat ŉ voertuig op so ŉ posisie in ŉ parkeerruimte of parkeerterrein geparkeer word dat dit waarskynlik die beweging van ander voertuie of persone sal versper of belemmer nie; (e) ŉ voertuig parkeer of toelaat dat ŉ voertuig op ŉ parkeerruimte of parkeerterrein geparkeer word om te adverteer, te verkoop of te verhuur nie. 14. Verlate voertuie (1) Enige motorvoertuig wat by ŉ parkeermeter of op ŉ parkeerterrein of in ŉ parkeergarage gelaat word vir ŉ aaneenlopende tydperk van 7 dae of langer, mag in opdrag van die Direkteur: Beskermingsdienste, of enige ander beampte wat deur hom gemagtig is, verwyder word. (2) Die voertuig sal as ŉ verlate voertuig beskou word en daar mag met die voertuig gehandel word in ooreenstemming met die prosedures voorgeskryf ingevolge Regulasie 320 van die Nasionale Padverkeersregulasies, 2000, op voorwaarde dat sodanige voertuig nie verkoop mag word nie, tensy ŉ hofbevel van ŉ bevoegde hof verkry is. HOOFSTUK 2: TAXIPARKERING 15. Taxiparkering (1) Die bestuurder van ŉ taxi mag- (a) ŉ taxi slegs op ŉ aangewese parkeerplek of taxi waggebied parkeer en slegs met die doel om sake te doen wat direk met die taxi verband hou; of (b) slegs by ŉ aangewese parkeerplek of taxi stilhouplek wat voorsien is passasiers opof aflaai. (2) In noodgevalle of by ontspannings- en ander soortgelyke geleenthede kan die munisipaliteit tydelike taxi fasiliteite opsy sit wat geskik is vir die parkeer en stilhou van taxi s. 16. Gebruik van taxistaanplekke (1) Die bestuurder van ŉ taxi- (a) mag ŉ taxi parkeer by die taxi staanplek wat gespesifiseer word op die taxi staanplek toegangbewys spesifiek vir daardie taxi uitgereik, indien plek beskikbaar is en slegs met die doel om sake te doen wat direk met die taxi verband hou; en (b) moet, indien geen plek beskikbaar is nie, die taxi verwyder en dit op ŉ waggebied parkeer. (2) Die bestuurder moet, wanneer hy te huur op ŉ taxi staanplek is, in ŉ tou staan en moet
8 (a) sy taxi posisioneer in die eerste beskikbare vakante staanplek in die tou onmiddellik agter enige ander taxi wat reeds voor staan; en (b) sy taxi vorentoe beweeg na gelang die tou vorentoe beweeg. (3) Niemand mag ŉ taxi wat nie, soos vereis deur die Wet, in goeie werkende toestand is, in ŉ taxi staanplek parkeer of daar stilhou nie, of veroorsaak of toelaat dat die taxi in die staanplek bly nie. (4) Geen persoon mag ŉ voertuig op ŉ tax istaanplek parkeer of toelaat dat ŉ voertuig daar staan nie, behalwe ŉ taxi wat in besit is van ŉ geldige bedryfslisensie en waarvoor ŉ staanplek toegangsbewys, wat die staanplek spesifiseer, uitgereik is. Dit moet vir die betrokke jaar uitgereik wees. 17. Verbode gedrag by ŉ taxistaanplek Iemand wat ŉ steurnis veroorsaak of op ŉ oproerige of onbetaamlike wyse optree, begaan ŉ oortreding ingevolge hierdie verordening en kan deur n gemagtigde beampte uit ŉ tou, taxi staanplek of ŉ taxi fasiliteit verwyder word. HOOFSTUK 3: PARKEEROPSIGTERS 18. Parkeeropsigters (1) Niemand mag in ruil vir geld of enigiets anders wat van waarde is of in afwagting daarop- (a) die bestuurder of insittende van ŉ motorvoertuig na ŉ openbare parkeerplek (b) beduie nie; of enige ander parkeer- of verwante dienste in ŉ straat of op ŉ openbare plek lewer nie; (2) Ondanks subartikel (1) mag die munisipaliteit, onderworpe aan sodanige vereistes en voorwaardes as wat deur die munisipaliteit bepaal word, ŉ persoon of organisasie wat aansoek doen om parkeeropsigtersdienste te lewer, toelaat om sodanige dienste te lewer. 19. Gedrag van persone wat as parkeeropsigters optree Niemand mag- (a) enigiemand dwing of verplig om van sy dienste gebruik te maak nie; of (b) enige voertuig beskading of dreig om ŉ voertuig te beskadig indien hy nie ŉ donasie of geld ontvang nie. HOOFSTUK 4: ALGEMENE BEPALINGS 20. Nakoming en toepassing Die Direkteur: Beskermingsdienste van die munisipaliteit is verantwoordelik vir die implementering en administrasie van hierdie verordening en mag enige magte of pligte wat aan hom verleen is, skriftelik aan ŉ bevoegde beampte in sy direktoraat delegeer. 21. Kennisgewing van nakoming (1) ŉ Gemagtigde beampte kan ŉ kennisgewing van nakoming bedien op enige permithouer of persoon wat versuim om enige bepaling van hierdie verordening na te kom om op sodanige persoon ŉ beroep te doen om dit na te kom. (2) ŉ Nakomingskennisgewing moet die volgende stipuleer- (a) die bepalings van die verordening wat oortree word; (b) die handeling of versuim wat op nie-nakoming neerkom;
9 (c) die stappe wat geneem moet word om aan die vereistes te voldoen; (d) die datum of tyd waarteen nakoming moet geskied; en (e) die moontlike gevolge van nie-nakoming. 22. Sluiting van parkering Ongeag enigiets in stryd met hierdie verordening, kan die munisipaliteit wanneer nodig enige parkeerplek of parkeerterrein sluit. Die munisipaliteit moet die feit van sodanige sluiting by die ingang na die parkeerplek of parkeerterrein aandui. 23. Vrystellings (1) Ondanks enige ander bepaling vervat in hierdie verordening, mag die bestuurder of persoon in beheer van die volgende voertuie op ŉ beperkte of aangewese parkeerplek of parkeerterrein parkeer - (a) ŉ voertuig wat as ŉ ambulans gebruik word en op daardie tydstip gebruik word om ŉ dringende ambulansdiens te lewer; (b) ŉ voertuig wat deur ŉ brandweer gebruik word vir inspeksie of om aandag te gee aan brande en wat op daardie tydstip deur die brandweer gebruik word in die uitvoering van ŉ inspeksie of pligte ter voorkoming of bestryding van ŉ brand; (c) ŉ voertuig wat deur ŉ polisie- of verkeersbeampte gebruik word en wat op daardie tydstip vir die uitvoering van dringende pligte gebruik word; (d) ŉ voertuig wat gebruik word vir redding of dringende bona fide- mediese doeleindes en op daardie tydstip gebruik word vir die uitvoering van ŉ reddingspoging, of vir professionele mediese redes, op voorwaarde dat ŉ kenteken wat deur die munisipaliteit uitgereik is dat sodanige voertuig vrygestel is, op daardie tydstip op die voorruit van die voertuig vertoon word. 24. Appèl ŉ Persoon wie se regte deur ŉ besluit van die munisipaliteit ingevolge gedelegeerde gesag geraak word, mag appèl aanteken teen sodanige besluit deur binne 21 dae van die datum van die kennisgewing van die besluit aan die munisipale bestuurder skriftelik kennis te gee van die appèl en die redes daarvoor ingevolge artikel 62 van die Wet op Plaaslike Regering: Munisipale Stelsels, 2000 (Wet 32 van 2000). 25. Oortredings en boetes (1) ŉ Persoon is skuldig aan ŉ oortreding hy of sy- (a) enige van die bepalings van artikels 4(3), 7(2), 9, 10, 11, 12, 13, 15, 16, 17, 18 en 19 oortree; (b) versuim om te voldoen aan ŉ kennisgewing wat ingevolge artikel 21(1) uitgereik word; (c) versuim om te voldoen aan ŉ versoek of opdrag van ŉ gemagtigde beampte, of ŉ gemagtigde beampte hinder, dwarsboom of op enige manier met hom inmeng; (d) vals inligting verskaf in verband met ŉ aansoek of oortreding ingevolge hierdie verordening; (2) Iemand wat skuldig bevind word aan ŉ oortreding van hierdie verordening, is aanspreeklik vir- (a) ŉ boete of gevangenisstraf, of vir sodanige boete of gevangenisstraf of vir sodanige boete sowel as sodanige gevangenisstraf; en (b) in die geval van ŉ voortgaande oortreding, vir ŉ addisionele boete of ŉ addisionele tydperk van gevangenisstraf of vir sodanige addisionele
10 gevangenisstraf sonder die opsie van ŉ boete of sodanige addisionele boete en gevangenisstraf vir elke dag waarop sodanige oortreding voortduur, en (c) ŉ verdere bedrag gelyk aan enige kostes en uitgawes wat volgens die hofbevinding as gevolg van sodanige oortreding of versuim deur die munisipaliteit aangegaan is. 26. Herroeping van verordeninge Die volgende verordeninge word hiermee herroep- (1) Die Swartland Munisipaliteit: Verkeersverordening gepubliseer in Provinsiale Koerant 5859 van 19 April 2002; (2) Artikel 10 van die Swartland Munisipaliteit: Verordening rakende Paaie en Strate, gepubliseer in Provinsiale Koerant 7285 van 11 Julie Kort titel en inwerkingtreding Hierdie Verordening sal bekend staan as die Swartland Munisipaliteit: Verordening insake Bestuur van Parkering en sal in werking tree op die datum waarop dit in die Provinsiale Koerant geproklameer word.